CELEX: 32022D0656
Language: da
Date: 2022-04-11 00:00:00
Title: Rådets afgørelse (EU) 2022/656 af 11. april 2022 om den holdning, der skal indtages på Den Europæiske Unions vegne i Den Tekniske Toldværdikomité og Det Tekniske Udvalg for Oprindelsesregler, der er nedsat i Verdenstoldorganisationens regi, med hensyn til vedtagelsen af rådgivende udtalelser, kommentarer, forklarende bemærkninger, casestudier, undersøgelser og lignende akter vedrørende toldværdiansættelse af importerede varer i henhold til aftalen om anvendelsen af artikel VII i den almindelige overenskomst om told og udenrigshandel 1994 og vedtagelsen af rådgivende udtalelser, oplysninger, rådgivning og lignende akter vedrørende bestemmelse af varers oprindelse i henhold til aftalen om oprindelsesregler

21.4.2022   
               
               
                  DA
               
               
                  Den Europæiske Unions Tidende
               
               
                  L 119/103
               
            
         RÅDETS AFGØRELSE (EU) 2022/656
         af 11. april 2022
         om den holdning, der skal indtages på Den Europæiske Unions vegne i Den Tekniske Toldværdikomité og Det Tekniske Udvalg for Oprindelsesregler, der er nedsat i Verdenstoldorganisationens regi, med hensyn til vedtagelsen af rådgivende udtalelser, kommentarer, forklarende bemærkninger, casestudier, undersøgelser og lignende akter vedrørende toldværdiansættelse af importerede varer i henhold til aftalen om anvendelsen af artikel VII i den almindelige overenskomst om told og udenrigshandel 1994 og vedtagelsen af rådgivende udtalelser, oplysninger, rådgivning og lignende akter vedrørende bestemmelse af varers oprindelse i henhold til aftalen om oprindelsesregler
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Ved Rådets afgørelse 94/800/EF (1) godkendte Unionen aftalen om anvendelsen af artikel VII i den almindelige overenskomst om told og udenrigshandel 1994 (toldværdikodeksen, TVK) og aftalen om oprindelsesregler (AOR).
                  
               
                     (2)
                  
                  
                     Ved artikel 18, stk. 2, i TVK nedsættes der under Verdenstoldorganisationen en teknisk toldværdikomité (TTVK) med henblik på, i overensstemmelse med punkt 1 i bilag II til TVK, på teknisk plan at sikre en ensartet fortolkning og anvendelse af TVK.
                  
               
                     (3)
                  
                  
                     I henhold til punkt 2, litra a), i bilag II til TVK er TTVK ansvarlig for at undersøge specifikke tekniske problemer, som opstår i den daglige forvaltning af medlemmernes system for toldværdiansættelse, og for at afgive rådgivende udtalelser om passende løsninger på grundlag af de fremlagte fakta.
                  
               
                     (4)
                  
                  
                     I henhold til punkt 2, litra b), i bilag II til TVK er TTVK ansvarlig for efter anmodning at undersøge love, procedurer og praksis i forbindelse med værdiansættelse, for så vidt disse falder ind under TVK, og udfærdige rapporter om resultaterne af disse undersøgelser.
                  
               
                     (5)
                  
                  
                     I henhold til punkt 2, litra d), i bilag II til TVK er TTVK ansvarlig for at give sådanne oplysninger og rådgivning om alle spørgsmål vedrørende toldværdiansættelse af importerede varer, som et medlem eller Toldværdikomitéen, der er nedsat ved artikel 18, stk. 1, i TVK, måtte anmode om. Sådanne oplysninger og rådgivning kan tage form af rådgivende udtalelser, kommentarer eller forklarende bemærkninger.
                  
               
                     (6)
                  
                  
                     Ved artikel 4, stk. 2, i AOR nedsættes der under Verdenstoldorganisationen et teknisk udvalg for oprindelsesregler (TUOR), som skal udføre det tekniske arbejde, der er foreskrevet i bilag I til AOR.
                  
               
                     (7)
                  
                  
                     I henhold til punkt 1, litra a), i bilag I til AOR er TUOR ansvarligt for at undersøge specifikke tekniske problemer, som opstår i den daglige forvaltning af medlemmernes oprindelsesregler, og for at afgive rådgivende udtalelser om passende løsninger på grundlag af de fremlagte fakta.
                  
               
                     (8)
                  
                  
                     I henhold til punkt 1, litra b), i bilag I til AOR er TUOR ansvarligt for at give oplysninger og rådgivning om ethvert spørgsmål vedrørende bestemmelse af varers oprindelse, som et medlem eller Komitéen for Oprindelsesregler, der er nedsat ved artikel 4, stk. 1, i AOR, måtte anmode om.
                  
               
                     (9)
                  
                  
                     Det er hensigtsmæssigt at fastlægge den holdning, der skal indtages på Unionens vegne i TTVK for så vidt angår vedtagelsen af rådgivende udtalelser, kommentarer, forklarende bemærkninger, casestudier, undersøgelser og lignende akter om ethvert spørgsmål vedrørende toldværdiansættelsen af importerede varer, for at sikre en ensartet fortolkning og anvendelse af TVK, da sådanne akter kan få afgørende indflydelse på indholdet af EU-retten, nemlig Europa-Parlamentets og Rådets forordning (EU) nr. 952/2013 (2), Kommissionens delegerede forordning (EU) 2015/2446 (3) og Kommissionens gennemførelsesforordning (EU) 2015/2447 (4), der vedrører varers toldværdi og fastsættelsen heraf.
                  
               
                     (10)
                  
                  
                     Det er hensigtsmæssigt at fastlægge den holdning, der skal indtages på Unionens vegne i TUOR for så vidt angår vedtagelsen af rådgivende udtalelser, oplysninger, rådgivning og lignende akter vedrørende bestemmelse af varers oprindelse, for at sikre en ensartet fortolkning og anvendelse af AOR, da sådanne akter kan få afgørende indflydelse på indholdet af EU-retten, nemlig forordning (EU) nr. 952/2013, delegeret forordning (EU) 2015/2446 og gennemførelsesforordning (EU) 2015/2447, der vedrører varers oprindelse og bestemmelsen heraf.
                  
               
                     (11)
                  
                  
                     Det er i Unionens interesse, at de holdninger, der skal gives udtryk for på Unionens vegne i TTVK, fastlægges i henhold til principper, kriterier og retningslinjer, der gælder for toldværdiansættelse af importerede varer, og at de holdninger, der skal gives udtryk for i TUOR, fastlægges i henhold til principper, kriterier og retningslinjer, der gælder for bestemmelse af varers oprindelse. Det er også i Unionens interesse, at sådanne holdninger fastlægges hurtigt for at sætte Unionen i stand til at udøve sine rettigheder i TTVK og TUOR.
                  
               
                     (12)
                  
                  
                     I betragtning af den meget tekniske karakter af spørgsmål vedrørende toldværdiansættelse af importerede varer og af spørgsmål vedrørende bestemmelse af varers oprindelse, den store mængde spørgsmål, som behandles på de møder i TTVK og TUOR, der finder sted hvert år, den korte tid, der er til rådighed til at kigge på dokumenter, som er udarbejdet af Verdenstoldorganisationens (WCO's) sekretariat og medlemmerne af TTVK eller TUOR forud for møderne i TTVK eller TUOR, samt det deraf følgende behov for, at der i Unionens holdning tages hensyn til og effektivt handles på nye oplysninger, som forelægges før eller på sådanne møder, bør der fastlægges nødvendige skridt til præcisering af Unionens holdning i overensstemmelse med princippet om loyalt samarbejde mellem Unionens institutioner som fastsat i artikel 13, stk. 2, i traktaten om Den Europæiske Union (TEU).
                  
               
                     (13)
                  
                  
                     I lyset af den gentagne sene tilgængelighed af arbejdsdokumenter før møder i TTVK og TUOR og for at fastholde Unionens rettigheder og interesser i TTVK og TUOR bør Kommissionen bestræbe sig på at opfordre WCO-sekretariatet til at sikre tilgængelighed af arbejdsdokumenter i overensstemmelse med TTVK's og TUOR's respektive forretningsordener, således at sådanne arbejdsdokumenter sendes mindst 30 dage før datoen for indledning af den relevante møderække.
                  
               
                     (14)
                  
                  
                     For at sikre, at Rådet kan vurdere og, hvor det er relevant, revidere politikken i denne afgørelse regelmæssigt, samt i den ånd af loyalt samarbejde mellem Unionens institutioner, der er fastsat i artikel 13, stk. 2, i TEU, bør gyldigheden af denne afgørelse være tidsbegrænset —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Den Tekniske Toldværdikomité, der er nedsat i Verdenstoldorganisationens regi, med hensyn til vedtagelsen af rådgivende udtalelser, kommentarer, forklarende bemærkninger, casestudier, undersøgelser og lignende akter vedrørende toldværdiansættelse af importerede varer i henhold til aftalen om anvendelsen af artikel VII i den almindelige overenskomst om told og udenrigshandel 1994 og med hensyn til udfærdigelsen af sådanne akter, fastlægges i overensstemmelse med de principper, kriterier og retningslinjer, der er fastlagt i afsnit I i bilaget til denne afgørelse.
         
         
            Artikel 2
            Præciseringen af den holdning, der skal indtages af Unionen i henhold til artikel 1, skal ske i overensstemmelse med præciseringen i bilagets afsnit II.
         
         
            Artikel 3
            Den holdning, der skal indtages på Unionens vegne i Det Tekniske Udvalg for Oprindelsesregler, der er nedsat i Verdenstoldorganisationens regi, med hensyn til vedtagelsen af rådgivende udtalelser, oplysninger, rådgivning og lignende akter vedrørende bestemmelse af varers oprindelse i henhold til aftalen om oprindelsesregler og med hensyn til udfærdigelsen af sådanne akter, fastlægges i overensstemmelse med de principper, kriterier og retningslinjer, der er fastlagt i afsnit I i bilaget til denne afgørelse.
         
         
            Artikel 4
            Præciseringen af den holdning, der skal indtages af Unionen i henhold til artikel 3, skal ske i overensstemmelse med præciseringen i bilagets afsnit II.
         
         
            Artikel 5
            Denne afgørelse træder i kraft på dagen for vedtagelsen.
            Den udløber den 31. december 2025.
         
         
            Udfærdiget i Luxembourg, den 11. april 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (EFT L 336 af 23.12.1994, s. 1).
         
            (2)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (3)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).
         
            (4)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
      
      
         
            BILAG
            
               I.   
               
                  Holdning, der skal indtages på Den Europæiske Unions vegne i Den Tekniske Toldværdikomité og Det Tekniske Udvalg for Oprindelsesregler, der er nedsat i Verdenstoldorganisationens regi, med hensyn til vedtagelsen af rådgivende udtalelser, kommentarer, forklarende bemærkninger, casestudier, undersøgelser og lignende akter vedrørende toldværdiansættelse af importerede varer i henhold til aftalen om anvendelsen af artikel VII i den almindelige overenskomst om told og udenrigshandel 1994 og vedtagelsen af rådgivende udtalelser, oplysninger, rådgivning og lignende akter vedrørende bestemmelse af varers oprindelse i henhold til aftalen om oprindelsesregler
               
            
            1.   PRINCIPPER
            Inden for rammerne af Den Tekniske Toldværdikomité og Det Tekniske Udvalg for Oprindelsesregler, der er nedsat i Verdenstoldorganisationens (WCO's) regi, skal Unionen:
            
                        a)
                     
                     
                        fremme, bidrage til og lette toldværdiansættelsen af importerede varer og en ensartet fortolkning og anvendelse af aftalen om anvendelsen af artikel VII i den almindelige overenskomst om told og udenrigshandel 1994 (toldværdikodeksen, TVK)
                     
                  
                        b)
                     
                     
                        fremme, bidrage til og lette bestemmelsen af varers oprindelse og en ensartet fortolkning og anvendelse af aftalen om oprindelsesregler (AOR)
                     
                  
                        c)
                     
                     
                        arbejde hen imod en passende inddragelse af interessenter i forberedelsen af rådgivende udtalelser, kommentarer, forklarende bemærkninger, casestudier, undersøgelser, oplysninger eller rådgivning vedrørende alle spørgsmål vedrørende toldværdiansættelse af importerede varer eller bestemmelse af varers oprindelse samt lignende akter fra Den Tekniske Toldværdikomité (TTVK) og Det Tekniske Udvalg for Oprindelsesregler (TUOR) og sikre, at sådanne akter er i overensstemmelse med henholdsvis TVK og AOR
                     
                  
                        d)
                     
                     
                        sikre, at foranstaltninger, der vedtages i TTVK, er forenelige med de almindelige indledende bemærkninger til TVK og de fortolkende bemærkninger i bilag I til TVK
                     
                  
                        e)
                     
                     
                        fremme holdninger, der er forenelige med Unionens politikker og bedste praksis, herunder målet om at beskytte Unionens finansielle interesser, samt Unionens eventuelle andre internationale forpligtelser på det pågældende område.
                     
                  2.   KRITERIER
            De holdninger, der skal indtages på Unionens vegne, skal:
            
                        a)
                     
                     
                        fastlægges i overensstemmelse med TVK, de almindelige indledende bemærkninger dertil og de fortolkende bemærkninger i bilag I til TVK, for så vidt angår toldværdiansættelsen af importerede varer
                     
                  
                        b)
                     
                     
                        fastlægges i overensstemmelse med AOR, for så vidt angår bestemmelsen af vares oprindelse
                     
                  
                        c)
                     
                     
                        hvis det er relevant, tage hensyn til følgende:
                        
                                    i)
                                 
                                 
                                    Den Europæiske Unions Domstols retspraksis vedrørende toldværdiansættelse af importerede varer og vedrørende bestemmelsen af varers oprindelse
                                 
                              
                                    ii)
                                 
                                 
                                    instrumenter, der forudgående er vedtaget af TTVK eller TUOR, og som stadig finder anvendelse
                                 
                              
                                    iii)
                                 
                                 
                                    Unionens retlige ramme om toldværdiansættelse af importerede varer og om bestemmelse af varers oprindelse
                                 
                              
                                    iv)
                                 
                                 
                                    de vejledningsinstrumenter vedrørende toldværdiansættelse af importerede varer, der er udarbejdet inden for rammerne af Toldværdigruppen under Toldekspertgruppen
                                 
                              
                                    v)
                                 
                                 
                                    de vejledningsinstrumenter vedrørende bestemmelse af varers oprindelse, der er udarbejdet inden for rammerne af Vareoprindelsesgruppen under Toldekspertgruppen
                                 
                              
                                    vi)
                                 
                                 
                                    eventuelle andre retsakter eller vejledninger vedrørende toldværdiansættelse af importerede varer og bestemmelse af varers oprindelse, der er udarbejdet af Rådet eller Kommissionen.
                                 
                              
                  3.   RETNINGSLINJER
            Unionen skal, når det er hensigtsmæssigt:
            
                        a)
                     
                     
                        bestræbe sig på at støtte TTVK's og TUOR's vedtagelse af rådgivende udtalelser, kommentarer, forklarende bemærkninger, casestudier, undersøgelser, oplysninger og rådgivning eller lignende akter vedrørende toldværdiansættelse af importerede varer eller bestemmelse af varers oprindelse for at sikre en ensartet fortolkning og anvendelse af TVK og AOR på det tekniske plan
                     
                  
                        b)
                     
                     
                        foreslå og udarbejde instrumenter som omhandlet i litra a).
                     
                  
                     
                        II.
                     
                     
                        Præcisering af den holdning, der skal indtages på Unionens vegne i Den Tekniske Toldværdikomité og Det Tekniske Udvalg for Oprindelsesregler, der er nedsat i WCO-regi, med hensyn til vedtagelsen af rådgivende udtalelser, kommentarer, forklarende bemærkninger, casestudier, undersøgelser og lignende akter vedrørende toldværdiansættelse af importerede varer i henhold til TVK og vedtagelsen af rådgivende udtalelser, oplysninger, rådgivning og lignende akter vedrørende bestemmelse af varers oprindelse i henhold til AOR
                        
                                    1.
                                 
                                 
                                    Forud for hvert møde i TTVK eller TUOR, hvor TTVK eller TUOR skal vedtage rådgivende udtalelser, kommentarer, forklarende bemærkninger, casestudier, undersøgelser, oplysninger, rådgivning eller lignende akter, der har retsvirkninger for Unionen, træffes de nødvendige foranstaltninger til at sikre, at der i den holdning, der udtrykkes på Unionens vegne, tages hensyn til de seneste tekniske og andre relevante oplysninger, der er fremsendt til Kommissionen, i overensstemmelse med principperne, kriterierne og retningslinjerne i afsnit I. For at beskytte Unionens rettigheder og interesser i WCO skal Kommissionen have særligt fokus på tilgængeligheden af arbejdsdokumenter i overensstemmelse med forretningsordenen for henholdsvis TTVK og TUOR.
                                 
                              
                                    2.
                                 
                                 
                                    Med henblik herpå og på baggrund af de oplysninger, der er fremsendt til Kommissionen i henhold til punkt 1, forelægger Kommissionen i tilstrækkelig god tid inden hvert møde i TTVK og TUOR, jf. punkt 1, Rådet et skriftligt dokument, der fastlægger enkelthederne i den foreslåede præcisering af Unionens holdning til drøftelse og godkendelse af de nærmere detaljer i den holdning, der skal udtrykkes på Unionens vegne. Rådet gennemgår Kommissionens dokumenter inden for den bedst mulige tidsramme. Hvis Rådet ikke godkender en specifik del af forslaget, fremlægger Kommissionen ikke Unionens holdning vedrørende denne del i TTVK eller i TUOR.
                                 
                              
                                    3.
                                 
                                 
                                    I tilfælde, hvor Unionens holdning med hensyn til indhold afviger fra rådgivende udtalelser, kommentarer, forklarende bemærkninger, casestudier, undersøgelser, oplysninger, rådgivning og lignende akter, der foreslås i TTKV, eller fra rådgivende udtalelser, oplysninger, rådgivning og lignende akter, der foreslås i TUOR, giver Kommissionen på Unionens vegne udtryk for den holdning, at den pågældende akt ikke har opnået den nødvendige konsensus til, at den kan vedtages af TTVK eller TUOR.
                                 
                              
                                    4.
                                 
                                 
                                    For at bevare Unionens rettigheder og undgå, at en afgørelse om et spørgsmål, for hvilket Rådet ikke er i stand til at fastlægge en holdning, inden medlemmerne af TTVK eller TUOR bliver bedt om at udtrykke deres endelige holdning til vedtagelsen af rådgivende udtalelser, kommentarer, forklarende bemærkninger, casestudier, undersøgelser, oplysninger, rådgivning og lignende akter, anmoder Kommissionen på Unionens vegne om, at drøftelserne om den foreslåede akt fortsætter i TTVK eller TUOR.